EUROOPAN KOMISSIO Bryssel 21.4.2016 COM(2016) 225 final 2016/0117(NLE) Ehdotus NEUVOSTON TÄYTÄNTÖÖNPANOPÄÄTÖS LIS-kalastuksen torjumista koskevaan yhteistyöhön osallistumattomia kolmansia maita koskevan luettelon muuttamisesta laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä annetun asetuksen (EY) N:o 1005/2008 nojalla



PERUSTELUT 1.EHDOTUKSEN TAUSTA •Ehdotuksen perustelut ja tavoitteet Tämä ehdotus koskee laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä, asetusten (ETY) N:o 2847/93, (EY) N:o 1936/2001 ja (EY) N:o 601/2004 muuttamisesta sekä asetusten (EY) N:o 1093/94 ja (EY) N:o 1447/1999 kumoamisesta 29 päivänä syyskuuta 2008 annetun neuvoston asetuksen (EY) N:o 1005/2008, jäljempänä 'LIS-asetus', soveltamista. Tämä ehdotus perustuu LIS-asetuksen täytäntöönpanoon ja LIS-asetuksessa säädettyjen aineellisten ja menettelyä koskevien vaatimusten mukaisesti suoritettuihin tutkimus- ja vuoropuhelumenettelyihin. Näissä vaatimuksissa edellytetään muun muassa, että kaikkien maiden olisi suoritettava niille kansainvälisen oikeuden mukaan lippu-, satama-, rannikko- tai markkinavaltioina kuuluvat velvollisuudet LIS-kalastuksen ehkäisemiseksi, estämiseksi ja poistamiseksi. Komissio ilmoitti 15. marraskuuta 2012 komission päätöksellä kahdeksalle kolmannelle maalle (Belize, Fidžin tasavalta, Guinean tasavalta, Kambodžan kuningaskunta, Panaman tasavalta, Sri Lankan demokraattinen sosialistinen tasavalta, Togon tasavalta ja Vanuatun tasavalta), että se tarkastelee mahdollisuutta todeta nämä maat LIS-asetuksen mukaisiksi yhteistyöhön osallistumattomiksi maiksi. Komissio toteutti toimenpiteitä kyseisten kahdeksan kolmannen maan osalta. Näissä toimenpiteissä komissio mm. esitti syyt toimiensa toteuttamiseen. Lisäksi tässä yhteydessä asianomaisille maille annettiin mahdollisuus vastata esitettyihin väitteisiin ja kiistää ne, oikeus pyytää ja antaa lisätietoja ja mahdollisuus ilmoittaa tilanteen korjaamiseksi toteutettavista toimintasuunnitelmista. Niille myönnettiin myös kohtuullinen aika vastaamiseen ja tilanteen korjaamiseen. Komissio totesi 14 päivänä lokakuuta 2014 annetulla komission täytäntöönpanopäätöksellä Sri Lankan demokraattisen sosialistisen tasavallan, jäljempänä 'Sri Lanka', kolmanneksi maaksi, jonka komissio katsoo LIS-asetuksen mukaiseksi yhteistyöhön osallistumattomaksi kolmanneksi maaksi. Neuvosto muutti 26 päivänä tammikuuta 2015 hyväksytyllä neuvoston täytäntöönpanopäätöksellä LIS-kalastuksen torjumista koskevaan yhteistyöhön osallistumattomien kolmansien maiden luetteloa sisällyttämällä siihen Sri Lankan. Oheinen ehdotus neuvoston täytäntöönpanopäätökseksi perustuu havaintoihin, jotka ovat osoittaneet, että Sri Lankan luetteloon merkitsemiseen johtanut tilanne on korjattu ja Sri Lanka on toteuttanut konkreettisia toimenpiteitä, joilla tilannetta voidaan parantaa pysyvällä tavalla. Sen vuoksi ehdotetaan, että neuvosto hyväksyy oheisen päätösehdotuksen. •Yhdenmukaisuus muiden alaa koskevien politiikkojen säännösten kanssa Komissio luokitteli Sri Lankan alustavasti yhteistyöhön osallistumattomaksi maaksi 15 päivänä marraskuuta 2012 annetulla komission päätöksellä, joka koskee tiedon antamista niille kolmansille maille, jotka komissio katsoo mahdollisesti yhteistyöhön osallistumattomiksi kolmansiksi maiksi laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä annetun neuvoston asetuksen (EY) N:o 1005/2008 mukaisesti (EUVL C 354, 17.11.2012, s. 1–47). Komissio totesi Sri Lankan yhteistyöhön osallistumattomaksi maaksi 14 päivänä marraskuuta 2014 annetulla komission täytäntöönpanopäätöksellä, joka koskee sellaisen kolmannen maan yksilöimistä, jonka komissio katsoo yhteistyöhön osallistumattomaksi kolmanneksi maaksi laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä annetun neuvoston asetuksen (EY) N:o 1005/2008 mukaisesti (EUVL L 297, 15.10.2014, s. 13–22). Neuvosto sisällytti Sri Lankan yhteistyöhön osallistumattomien kolmansien maiden luetteloon 26 päivänä tammikuuta 2015 annetulla neuvoston täytäntöönpanopäätöksellä, joka koskee LIS-kalastuksen torjumista koskevaan yhteistyöhön osallistumattomia kolmansia maita koskevan luettelon laatimisesta laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä annetun asetuksen (EY) N:o 1005/2008 nojalla annetun täytäntöönpanopäätöksen 2014/170/EU muuttamista Sri Lankan osalta (EUVL L 33, 10.2.2015, s. 15–18). •Yhdenmukaisuus unionin muiden politiikkojen kanssa Ei sovelleta. 2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE •Oikeusperusta

Laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä 29 päivänä syyskuuta 2008 annettu neuvoston asetus (EY) N:o 1005/2008 •Toissijaisuusperiaate (jaetun toimivallan osalta) Ehdotus kuuluu Euroopan unionin yksinomaiseen toimivaltaan. Tämän vuoksi toissijaisuusperiaatetta ei sovelleta. •Suhteellisuusperiaate Ehdotus on suhteellisuusperiaatteen mukainen seuraavista syistä: Toimintatapa kuvataan LIS-asetuksessa, eikä mahdollisuutta kansallisiin päätöksiin anneta. Ilmoitusta siitä, kuinka unionille, kansallisille viranomaisille, alue- ja paikallisviranomaisille, talouden toimijoille ja kansalaisille aiheutuva taloudellinen ja hallinnollinen rasitus pidetään mahdollisimman pienenä ja oikeassa suhteessa tavoitteeseen nähden, ei vaadita. •Toimintatavan valinta Ehdotettu sääntelytapa: päätös Muut sääntelytavat eivät soveltuisi, koska LIS-asetuksessa ei säädetä muista vaihtoehdoista. 3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET •Jälkiarvioinnit/toimivuustarkastukset Ei sovelleta. •Sidosryhmien kuuleminen Asianomaisilla osapuolilla oli LIS-asetuksen säännösten mukaisesti tilaisuus puolustaa etuaan tutkimus- ja vuoropuhelumenettelyjen aikana. •Asiantuntijatiedon keruu ja käyttö Ulkopuolisia asiantuntijoita ei tarvittu. •Vaikutustenarviointi Tämä ehdotus perustuu LIS-asetuksen täytäntöönpanoon. LIS-asetuksessa ei säädetä yleisestä vaikutusten arvioinnista, mutta se sisältää tyhjentävän luettelon edellytyksistä, jotka on arvioitava.

•Sääntelyn toimivuus ja yksinkertaistaminen Ei sovelleta. •Perusoikeudet Ei sovelleta. 4. TALOUSARVIOVAIKUTUKSET Ehdotuksella ei ole vaikutuksia unionin talousarvioon. 5.LISÄTIEDOT •Toteuttamissuunnitelmat, seuranta, arviointi ja raportointijärjestelyt Ei sovelleta, koska ehdotus tulee voimaan sen hyväksymistä seuraavana päivänä. •Selittävät asiakirjat (direktiivien osalta) Ei sovelleta. •Ehdotukseen sisältyvien säännösten yksityiskohtaiset selitykset Ehdotuksessa muutetaan neuvoston päätöksen 2014/170/EU liitteessä vahvistettua LIS-kalastuksen torjumista koskevaan yhteistyöhön osallistumattomia kolmansia maita koskevaa luetteloa. 2016/0117 (NLE) Ehdotus NEUVOSTON TÄYTÄNTÖÖNPANOPÄÄTÖS LIS-kalastuksen torjumista koskevaan yhteistyöhön osallistumattomia kolmansia maita koskevan luettelon muuttamisesta laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä annetun asetuksen (EY) N:o 1005/2008 nojalla EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen, ottaa huomioon laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä, asetusten (ETY) N:o 2847/93, (EY) N:o 1936/2001 ja (EY) N:o 601/2004 muuttamisesta sekä asetusten (EY) N:o 1093/94 ja (EY) N:o 1447/1999 kumoamisesta annetun neuvoston asetuksen (EY) N:o 1005/2008 ja erityisesti sen 34 artiklan 1 kohdan,

ottaa huomioon Euroopan komission ehdotuksen, sekä katsoo seuraavaa: (1)Asetuksessa (EY) N:o 1005/2008 (LIS-asetus) perustetaan laittoman, ilmoittamattoman ja sääntelemättömän kalastuksen (LIS-kalastuksen) ehkäisemistä, estämistä ja poistamista koskeva unionin järjestelmä. (2)LIS-asetuksen VI luvussa säädetään menettelystä yhteistyöhön osallistumattomien kolmansien maiden toteamiseksi, toimenpiteistä yhteistyöhön osallistumattomiksi todettuihin kolmansiin maihin nähden, yhteistyöhön osallistumattomia maita koskevan luettelon laatimisesta, yhteistyöhön osallistumattomien maiden luettelosta poistamisesta, yhteistyöhön osallistumattomien maiden luettelon julkisuudesta sekä kiireellisistä toimenpiteistä. (3)LIS-asetuksen 32 artiklan mukaisesti Euroopan komissio, jäljempänä ’komissio’, on 15 päivänä marraskuuta 2012 annetulla päätöksellä, jäljempänä ’15 päivänä marraskuuta 2012 annettu päätös’, ilmoittanut kahdeksalle kolmannelle maalle mahdollisuudesta, että ne voidaan todeta kolmansiksi maiksi, joiden komissio katsoo olevan yhteistyöhön osallistumattomia maita. Sri Lankan demokraattinen sosialistinen tasavalta, jäljempänä 'Sri Lanka', on yksi näistä maista. (4)Komissio sisällytti 15 päivänä marraskuuta 2012 annettuun päätökseen tiedot tällaisen mahdollisen toteamisen perusteena olevista olennaisista tosiasioista ja huomioista. (5)Komissio ilmoitti myös 15 päivänä marraskuuta 2012 kyseisille kahdeksalle kolmannelle maalle, joista yksi on Sri Lanka, kullekin erikseen lähetetyllä kirjeellä, että se harkitsi mahdollisuutta todeta ne yhteistyöhön osallistumattomiksi kolmansiksi maiksi. (6)Komissio totesi 14 päivänä lokakuuta 2014 annetussa täytäntöönpanopäätöksessä, jäljempänä '14 päivänä lokakuuta 2014 annettu komission täytäntöönpanopäätös', Sri Lankan LIS-kalastuksen torjumista koskevaan yhteistyöhön osallistumattomaksi maaksi. LIS-asetuksen mukaisesti komissio esitti syyt, joiden vuoksi se katsoo, että kyseinen maa on laiminlyönyt sille lippu-, satama-, rannikko- tai markkinavaltiona kansainvälisen oikeuden mukaan kuuluvat velvollisuudet toteuttaa toimia LIS-kalastuksen ehkäisemiseksi, estämiseksi ja poistamiseksi. (7)LIS-asetuksen 33 artiklan mukaisesti neuvosto muutti 26 päivänä tammikuuta 2015 annetulla täytäntöönpanopäätöksellä 2015/200, jäljempänä '26 päivänä tammikuuta 2015 annettu neuvoston täytäntöönpanopäätös', LIS-asetuksen mukaista LIS-kalastuksen torjumista koskevaan yhteistyöhön osallistumattomien kolmansien maiden luetteloa sisällyttämällä siihen Sri Lankan. (8)Sen jälkeen, kun LIS-kalastuksen torjumista koskevaan yhteistyöhön osallistumattomien kolmansien maiden luetteloa oli muutettu 24 päivänä maaliskuuta 2014 annetulla neuvoston täytäntöönpanopäätöksellä, komissio antoi Sri Lankalle mahdollisuuden jatkaa vuoropuhelua LIS-asetuksessa säädettyjen aineellisten ja menettelyä koskevien vaatimusten mukaisesti. Komissio jatkoi kaikkien tarpeellisina pitämiensä tietojen hankkimista ja todentamista, suulliset ja kirjalliset huomautukset mukaan luettuina, jotta kyseessä olevalla maalla olisi mahdollisuus korjata luetteloon merkitsemiseen johtanut tilanne ja toteuttaa konkreettisia toimenpiteitä todettujen laiminlyöntien oikaisemiseksi. Tämän menettelyn tuloksena voitiin todeta, että Sri Lanka on parantanut tilannetta ja toteuttanut korjaavia toimia. (9)Tämän vuoksi neuvoston olisi LIS-asetuksen 34 artiklan 1 kohdan mukaisesti muutettava 24 päivänä maaliskuuta 2014 annettua täytäntöönpanopäätöstä poistamalla Sri Lanka yhteistyöhön osallistumattomien kolmansien maiden luettelosta. (10)Sri Lankan poistamisesta yhteistyöhön osallistumattomien kolmansien maiden luettelosta LIS-asetuksen 34 artiklan 1 kohdan mukaisesti annetun neuvoston täytäntöönpanopäätöksen hyväksyminen merkitsee, että 14 päivänä lokakuuta 2014 annettu komission täytäntöönpanopäätös, jossa Sri Lanka todetaan yhteistyöhön osallistumattomaksi kolmanneksi maaksi, on vastedes aiheeton. SRI LANKAN POISTAMINEN YHTEISTYÖHÖN OSALLISTUMATTOMIEN KOLMANSIEN MAIDEN LUETTELOSTA (11)Komissio jatkoi vuoropuhelua Sri Lankan kanssa 14 päivänä lokakuuta 2014 annetun täytäntöönpanopäätöksen ja 26 päivänä tammikuuta 2015 annetun neuvoston täytäntöönpanopäätöksen 2015/200 hyväksymisen jälkeen. Näyttää ilmeiseltä, että Sri Lanka on pannut täytäntöön kansainvälisen oikeuden mukaiset velvoitteet ja hyväksynyt asianmukaisen lainsäädäntökehyksen LIS-kalastuksen torjuntaa varten. Se on toteuttanut riittävän ja tehokkaan seuranta-, valvonta- ja tarkastusjärjestelmän ottamalla käyttöön saalistietojen kirjaamiseen tarkoitetut aluspäiväkirjat, kalastusalusten radiokutsutunnukset sekä koko avomerilaivaston kattavan satelliittiseurantajärjestelmän (VMS). Se on myös ottanut käyttöön pelotteena toimivan seuraamusjärjestelmän, tarkistanut kalastusalan lainsäädäntökehystään ja varmistanut saalistodistusjärjestelmän asianmukaisen täytäntöönpanon. Lisäksi Sri Lanka on jatkuvasti parantanut kansainvälisten velvoitteidensa noudattamista, mukaan luettuina velvoitteet, jotka johtuvat alueellisten kalastuksenhoitojärjestöjen suosituksista ja päätöslauselmista ja koskevat muun muassa satamavaltion toteuttamia valvontatoimenpiteitä sekä kalastuksenhoitojärjestöjen sääntöjen saattamista osaksi Sri Lankan lainsäädäntöä. Se on myös laatinut LIS-kalastuksen torjuntaa koskevan kansallisen toimintasuunnitelman, joka noudattaa Yhdistyneiden kansakuntien kansainvälistä toimintasuunnitelmaa laittoman, ilmoittamattoman ja sääntelemättömän kalastuksen torjumiseksi (IPOA-UN). (12)Komissio on tarkastellut uudelleen sitä, miten Sri Lanka noudattaa nykyään kansainvälisiä velvoitteitaan lippu-, satama-, rannikko- tai markkinavaltiona ottaen huomioon 15 päivänä marraskuuta 2012 annetussa päätöksessä, 14 päivänä lokakuuta 2014 annetussa täytäntöönpanopäätöksessä ja 26 päivänä tammikuuta 2015 annetussa neuvoston täytäntöönpanopäätöksessä esitetyt havainnot sekä Sri Lankan toimittamat asiaa koskevat tiedot. Se on ottanut huomioon myös tilanteen parantamiseksi toteutetut toimenpiteet sekä Sri Lankan toimivaltaisten viranomaisten antamat takeet. (13)Kaikkien edellä mainittujen näkökohtien perusteella komissio päätteli, että Sri Lankan toteuttamat toimet sille lippuvaltiona kansainvälisen oikeuden mukaan kuuluvien velvollisuuksien täyttämiseksi ovat riittävät, ottaen erityisesti huomioon Yhdistyneiden kansakuntien merioikeusyleissopimuksen (UNCLOS) 94, 117 ja 118 artiklan ja Yhdistyneiden kansakuntien kalakantasopimuksen (UNSFA) 18, 19, 20 ja 23 artiklan määräykset. Komissio totesi Sri Lankan esittämien seikkojen perusteella, että Sri Lankan luetteloon merkitsemiseen johtanut tilanne on korjattu ja että Sri Lanka on toteuttanut konkreettisia toimenpiteitä, joilla tilannetta voidaan parantaa pysyvällä tavalla. (14)Edellä esitetyt olosuhteet huomioon ottaen ja LIS-asetuksen 34 artiklan 1 kohdan nojalla neuvosto toteaa, että Sri Lanka olisi poistettava yhteistyöhön osallistumattomien kolmansien maiden luettelosta. (15)Neuvoston päätös ei rajoita komissiota tai neuvostoa toteuttamasta myöhemmin toimia LIS-asetuksen VI luvun mukaisesti, jos tosiseikat osoittavat, että Sri Lanka laiminlyö sille lippu-, satama-, rannikko- tai markkinavaltiona kansainvälisen oikeuden mukaan kuuluvat LIS-kalastuksen ehkäisemistä, estämistä ja poistamista koskevat velvollisuudet. (16)Ottaen huomioon yhteistyöhön osallistumattomien kolmansien maiden luetteloon merkitsemisen kielteiset seuraukset on suotavaa, että Sri Lankan poistaminen kyseisestä luettelosta tulee voimaan välittömästi, ON HYVÄKSYNYT TÄMÄN PÄÄTÖKSEN: